: प्रभात त्रिपाठी ने फिर छेड़ा एक नया शिगूफा : लखनऊ: बड़े-बड़े पत्रकार नेताओं की कोशिशों के बावजूद हजरतगंज के सौंदर्यीकरण में 140 करोड़ रूपये की दलाली करने वाले पत्रकारों का चेहरा अभी तक सार्वजनिक नहीं हो पाया है, लेकिन खुद को दबंग बताने वाले एक पत्रकार ने आज आखिर इतना तो खुलासा कर ही दिया है कि यह दलाल पत्रकार एक नामी चैनल और दूसरा एक समाचार एजेंसी से सम्‍बद्ध है। यह दीगर बात है कि प्रभात ने कभी भी किसी अपने ऐलान पर कोई अमल नहीं किया है, लेकिन कम से कब आज तो ऐलान कर दिया है कि जुलाई के तीसरे हफ्ते में दिल्‍ली वे यूपी के बड़े दलालों की सूची जाहिर कर उन्‍हें देश के सामने बेनकाब करेंगे।